《中岩文老和予游字韵见寄用韵为报》
宋代·晁公溯

我虽券内士，常思方外游。
未见夫铁脚，况逢钁头。
癯然只树老，隐此阴崖幽。
修竹不知夏，青松不知秋。
甚欲效柳子，冉溪买西丘。
又欲追白傅，香山寻石楼。
忽开化人书，书中有鸣球。
其鸣疑飞泉，清绝或可侔。
乃是寄我诗，恨我昔莫留。
观者勿疵瑕，谓以声音求。
句法传丛林，五言如汤休。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。